המחקר במחלקה מבוצע באמצעות כלים כמותיים כמו חקר ביצועים, כלכלה ותורת המשחקים, סטטיסטיקה ואקונומטריקה. מטבען של שאלות המחקר בתחום האסטרטגיה התפעולית, מרבית המחקר בו עוסקים חברי הסגל הינו בעל אופי רב-תחומי ו/או מתמקד במערכות החוצות את גבולות הארגון הבודד. להלן פירוט מייצג של תחומי העניין של חברי הסגל במחלקה.
אחד הנושאים הבולטים באסטרטגיה תפעולית הוא ניהול שרשראות אספקה, המוגדר כניהול התהליכים הקריטיים ליצירת ערך, לאורך הארגונים השותפים בתכנון מוצרים, יצירתם, הבאתם לשווקים, מתן תמיכה ושירות, ועוד. היות ומטבען, שרשראות אספקה מנוהלות על ידי מחלקות וארגונים שונים, ניהולן האפקטיבי והיעיל דורש מנגנונים לתיאום והעברת מידע. לדוגמא, במחלקה נעשה מחקר על בניית תמריצים להשקעה במערכות חיזוי, שיתוף מידע בין חברות בשרשראות-אספקה, היבטים סביבתיים בניהול שרשרות אספקה, כלכלת מערכות-מידע ותורת החוזים.